Българи от Чикаго ранени при катастрофата край Монтанско - BG VOICE
Българи, които живеят в Чикаго, са се отървали на косъм в катастрофата край монтанското село Доктор Йосифово, за която BG VOICE ви съобщи във вторник вечерта. Те обаче са ранени.
Автомобилът е пътувал към Видин, а шофьорът не заобиколил мост, който бил в ремонт. При катастрофата загинал шофьорът – 73-годишният Англе А. Видин. Той шофирал джип BMW, в който пътувало семейство на сина му. Те се прибирали от САЩ, където живеят, към родния Видин.
Към 21.30 часа местно време колата минала по моста, който е в ремонт и няма предпазни ограждения. Възрастният шофьор загубил контрол над волана и джипът паднал в реката. Дядото загинал на място, а семейството е откарано в болница. 48-годишният син на жертвата Пламен Методиев е с комоцио, 37-годишната му съпруга Надя има два счупени шийни прешлена, а 9-годишната им дъщеричка също е с мозъчно сътресение.
Разследването до момента показва, че тримата оцелели са успели да се освободят от коланите и да излязат от реката. Ангел обаче бил с тежка травма на ръката, не успял да се откопчае и се удавил.
Надя ще бъде транспортирана в болница “Пирогов” в София, но се очаква да се възстанови.
Семейството живее в чикагското предградие Блумингдейл. Пламен е собственик на транспортната компания Plana transportation.
Според кмета на Доктор Йосифово Огнян Митев най-вероятната причина за катастрофата е неспазване на предупредителните знаци, които били поставени поне на 10 места преди моста. Дали това наистина е така или причината за тежкото произшествие е друга, предстои да бъде установено.
В нощта срещу събота на същото място в реката паднал велосипедист. Тогава 50-годишният мъж от селото се спускал по стръмната част на пътя, не успял да спре и поради липсата на предпазно съоръжения паднал във водата. Той се отървал без сериозни наранявания и е изваден от реката от екип на пожарната.
Мостът е част от една от най-натоварените пътни отсечки в общината по трасето Монтана – Видин. Ремонтът му започна след дълги настоявания и протести от жителите на Доктор Йосифово.
Румен Радев към Путин: Русия има място в изграждането на АЕЦ „Белене“
Холандия няма да подкрепи България за Шенген докато не се справи с корупцията